Radhë të gjata për të votuar në zgjedhjet e së martës
Kritikët thonë se organizimi mund të kishte qënë më i mirë
Për votuesit në mbarë Shtetet e Bashkuara, e marta ishte një ditë plotparashikime, por edhe zhgënjime. Këto zhgënjime nuk kishin të bënin vetëm me rezultatin, por edhe me procesin e votimit, që megjithëse nuk u shënua nga incidente, në disa raste la për të dëshiruar. Zyrtarët janë shprehur se këto zgjedhje u zhvilluan pa incidente dhe procesi ka shkuar në përgjithësi mirë. Madje mund të themi se sot zyrtarët e sigurisë janë duke marrë frymë lirisht, pasi gjatë gjithë këtyre ditëve ata kanë qenë në gatishmëri të lartë për rrezikun e incidenteve në qendrat e votimit, por edhe të ndonjë ndërhyrjeje në sistemin e kompjuterave. Çfarë la për të dëshiruar dje gjatë votimit? Ishin radhët e gjata të njerëzve, për të cilat kritikët po thonë se mund të ishin shmangur me një organizim më të mirë. Në shtete si Nju Jorku dhe Xhorxha, pati radhë të gjata, një provë e qëndrueshmërisë dhe durimit... Por zyrtarët thonë se sado keq që ishin radhët, kjo nuk kishte të bënte aspak me ndonjë ndërhyrje në zgjedhje. Kirstjen Nielsen është Sekretare e Sigurisë Kombëtare. Disa muaj pasi zyrtarja e lartë paralajmëroi se mund të kishte rreziqe, një mori sensorësh dhe monitorësh nuk dalluan shenja të ndonjë sulmi të koordinuar ndaj infrastrukturës së votimit nga Rusia, apo dikush tjetër. Gjithsesi votuesit u detyruan detyruar të presin në radhë me orë të tëra. , thotë një votuese thotë Jason Carter ish senatori demokrat nga Xhorxhia. Zyrtarët federalë fajësuan për këto probleme ato që ata i cilësuan “difekte të procesit” dhe ata kanë bindjen se zyrtarët shtetërorë do të mësojnë nga gabimet. Ndërkohë, zyrtarët e zbatimit të ligjit dhe kompani të mediave sociale po shqyrtojnë me kujdes rastet e gabimeve të qëllimshme. thotë Nënsekretari i Sigurisë Kombëtare Chris Krebs Edhe pse votimi ka përfunduar, jo gjithshka ka marrë fund. Zyrtarët e Sigurisë kanë përsëri shqetësim, tani se mund të ketë ndërhyrje dhe ndikime tek operacionet pas zgjedhjeve, me qëllimin që t’i bëjnë amerikanët të mendojnë se zëri i tyre nuk është dëgjuar.